бяха основани на наличните факти.
 (110)
 С оглед на констатациите във връзка с промяната в схемите на търговия и практиките на претоварване, както е посочено в раздел 2, и констатациите, изложени в съображения 97—109 по-горе, във връзка с констатацията, че малайзийското дружество има тесни връзки с китайското дружество, извършва претоварване и нарушения на ангажимента — достатъчни поотделно сами по себе си, освобождаването, поискано от това малайзийско дружество, не беше предоставено, в съответствие с член 13, параграф 4 от основния регламент. По-конкретно предвид тези констатации дружеството не може да предяви претенции за „защитената зона“, предвидена в член 13, параграф 2 от основния регламент, тъй като както претоварването, така и нарушението на ангажимента представляват практики на заобикаляне, различни от операция по комплектоване в трета държава, и при всички положения, тъй като Комисията използва наличните факти.
 (111)
 Едно от дружествата в Тайван не оповести своевременно подробна информация за реализацията на елементи на свързаното с него дружество в Китай — представено като дружество, извършващо рязане на пластини; данни за вноса, доказателства за спазването на ограниченията в Тайван, както и точните потоци на покупките. Допълнителните разяснения, предоставени от това дружество, след искане по член 18, параграф 1, обаче бяха достатъчни, за да се предостави освобождаване на дружеството, тъй като то е предоставило исканата информация, която беше проверена от Комисията.
 (112)
 За останалите 5 малайзийски и 21 тайвански производители износители, включително дружеството, посочено в съображение 111, бе установено, че не участват в практики на заобикаляне, поради което освобождаване може да бъде предоставено на модулите и елементите, произведени в съответствие с член 13, параграф 4 от основния регламент.
 (113)
 По-конкретно голяма част от тези дружества са били създадени преди налагането на мерки срещу КНР. Въз основа на отговорите им на въпросника бяха проверени производствените обекти на всички тези дружества. Проверката на статистическите данни за производството и капацитета, за производствените разходи, за покупките на суровини, полуготови стоки и готова продукция, както и за експортните продажби за Съюза, потвърди, че тези дружества са действителни производители, за които не са открити доказателства за заобикаляне на мерките.
 (114)
 От другите производители, които не са заявили своя интерес при настоящата процедура и не са осъществявали износ на продукта, предмет на разследването, през разследвания период, но възнамеряват да подадат искане за освобождаване от антидъмпинговото мито с разширен обхват по реда на член 11, параграф 4 и член 13, параграф 4 от основния регламент, ще бъде поискано да попълнят формуляр с искане за освобождаване, за да се даде възможност на Комисията да прецени дали има основания за освобождаването им.
 (115)
 След оповестяването на мерките няколко дружества заявиха интереса си и приветстваха решението на Комисията да им предостави освобождаване. Тези дружества обаче изтъкнаха също така факта, че между различните дружества в отрасъла на соларните панели широко се използват договорености (често наричани ПОО договорености), при които производителите на елементи/модули (често наричани притежатели на търговска марка) понякога изпращат част от своите елементи за комплектоване в модули от страна на други производители (често наричани ПОО производители). Тези дружества поискаха уточнение, че ще продължат да се ползват от освобождаване,